section_heading: Životopis i karijera
paragraph_text: Od godine 1997. do 2002., obnašao je dužnost guvernera Donjecke oblasti u istočnoj Ukrajini. U razdoblju od 21. studenog 2002. do 31. prosinca 2004., obnašao je dužnost premijera Ukrajine pod predsjednikom Leonidom Kučmom. U razdoblju od 4. kolovoza 2006. do 18. prosinca 2007., obnašao je po drugi puta premijersku dužnost pod rukovodstvom predsjednika Viktora Juščenka. U prvom krugu ukrajinskih predsjedničkih izbora 2010. osvojio je 35% glasova, odnosno izravnu podršku od preko 8 milijuna ukrajinskih glasača.